carohd/mindhelper huggingface dataset:
Min mor skal ned på dagpenge, og det bekymrer mig meget
Kategori: Forældre, Svære følelser og tanker
K\u00f8n: Pige
Alder: 16
Dato: 2017-06-19T10:44:15.000Z

Sp\u00f8rgsm\u00e5l:
Min mor har mistet sit job for nogle måneder siden og hun har svært ved at finde job igen, hun søger men for ikke noget job. Jeg er rigtig bange for det skal begynde at gå ud over vores økonomi når hun skal begynde at gå på dagpenge. Det påvirker mig rigtig meget at jeg skal bekymre mig om det og jeg tør ik sige det til mine forældre fordi jeg er bange for svaret og for at det skal gøre min mor ked af det fordi jeg bliver bekymret. Hvad skal jeg gøre

Svar:
Det lyder godt nok ikke særlig fedt for dig, at dine bekymringer om din mors økonomi fylder så meget for dig. Derfor er det rigtig godt, at du har startet med at dele det med os.



Hun skal nok få et nyt jobDet er ikke rart at miste et job. Og det føles endnu værre, når man ikke får et nyt job hurtigt. Men din mor bliver ved med at søge. Det er rigtig godt! Og der skal nok komme et job til hende på et tidspunkt.



Jeg kan godt følge dig i din bekymring omkring økonomien, når din mor skal på dagpenge. Jeg kommer til at tænke på, om dine forældre generelt snakker meget om økonomi? Det virker i hvert fald som om, at du ved en del om det. Måske lidt for meget?&



Del bekymringerne med dine forældre
Du skriver, at du bekymrer dig meget, men at du ikke tør sige det til dine forældre. Selvom du er bange for svaret, skal du dele det med dem. Det er mit allervigtigste råd til dig. Det kan være hårdt at få sandheden at vide, men du skal ikke gå med dine bekymringer selv. Det får du det blot hårdere af.



Du skriver også, at du er bange for at gøre din mor ked af det, hvis du fortæller om bekymringerne. Det kan også godt være, at hun bliver det. Men! At du bliver bekymret er jo et tegn på, at du holder af hende og ønsker, at hun ikke skal have det svært. Det tænker jeg godt, at din mor ved. Hun må også forstå, at det fylder for dig og påvirker dig.



Kan dine bekymringer fylde mindre?Du bekymrer dig. Og det kan jeg godt forstå! Men du kan ikke gøre noget ved det alligevel. Det er kun dine forældre, der kan det, og det er deres ansvar at få økonomien til at fungere. Derfor tænker jeg, at det er rigtig vigtigt, hvis du kan få dine bekymringer til at fylde mindre for dig.



Har du set vores Nødhjælpskasse til dig, som er alt for bekymret? I den er der nogle tips til at mindske bekymringerne. Jeg er helt sikker på, at du kan bruge nogle af tipsene. Og det ville også blive nemmere for dig, hvis dine bekymringer fylder mindre.



Jeg håber, at du får snakket med dine forældre. Og at mit svar har fået dig til at tænke over, om du kan slippe dine bekymringer lidt.
Jeg er bange for, at jeg mister kontakten med min bedste veninde
Kategori: Venner
K\u00f8n: Pige
Alder: 16
Dato: 2017-07-05T20:07:11.000Z

Sp\u00f8rgsm\u00e5l:
Jeg har fået sommerferie og efter ferien skal jeg ik gå i klasse med min bedsteveninde. Lige siden ferie start har vi ik skrevet særlig meget sammen og hun skal på ferie i næsten 3 uger nu og er bange for at miste kontakt med hende og er bange for jeg skal være meget alene i ferien.

Svar:
Det lyder ikke rart, at du er bange for at miste kontakten til din bedste veninde. Det er bestemt ikke sjovt at tænke på.


Skriver du til hende?
Du fortæller i dit brev, at I ikke har skrevet særlig meget siden feriestart. Det tænker jeg godt, at du kan prøve at gøre noget ved. Husker du at være god til at skrive til hende? På den måde opsøger du kontakt, og hun bliver måske klar over, at du rigtig gerne vil have kontakt med hende. Det kan smitte, så hun måske tager mere kontakt til dig.


Desuden tænker jeg også, at det er en god idé, at du skriver til hende, at du er bange for at miste kontakten. Det er ikke sikkert, at hun tænker over det. Så hun kan derfor ikke vide det eller gøre noget, medmindre du fortæller hende det.


Få set hende en masse
Hvis I er rigtig gode venner ville det undre mig, at tre ugers ferie kan gøre, at I vil miste kontakten helt. Men derfor kan jeg bestemt godt forstå, at du kan være bange for det alligevel. Hun betyder meget for dig, gætter jeg på. Og når I siden ferien ikke har skrevet særlig meget sammen, kan jeg godt forestille mig, at det sætter nogle tanker igang hos dig.


Jeg tænker derfor, at det er rigtig vigtigt, hvis du kan se hende en masse, når hun så kommer hjem fra ferie. Spørge hende, om I ikke kan lave noget sjovt sammen, hvor I får en masse gode oplevelser. Især når I ikke skal gå i klasse sammen efter sommer. Så er det vigtigt at have noget andet, der kan binde jer sammen. Og det kan netop være de oplevelser, I kan få sammen i løbet af ferien.


Kan du komme på noget at lave?
Du skriver, at du er bange for, at du skal være meget alene i ferien. Jeg kommer til at tænke på, om du mon har andre veninder, du kan bruge tid med? Eller om du kan komme i tanke om noget, du kan gøre, så du ikke føler dig alene?


Jeg tænker, at det er rigtig vigtigt for dig, at du holder dig optaget af noget, mens din veninde er ude at rejse. Så har du nemlig også noget at tage dig til. Det vil tage tankerne væk fra, at du ikke kan se hende, og at du er herhjemme alene og bare venter på, at hun kommer hjem igen.


Snak med nogen om det
Jeg tænker på, om du mon har snakket med nogen om det her? Har du andre veninder, du kunne få gode råd fra? Eller måske en forælder eller en søskende, som du kunne dele dine tanker med? Hvis ikke, er det mit allerbedste råd til dig. Måske kender du endda en, der har oplevet noget af det samme. De personer kan fortælle, hvad de har gjort  og det kan du lære noget af.


Jeg håber, at mit svar har givet dig idéer til, hvad du kan gøre med jer to.
Min bedste veninde og jeg skal ikke gå i klasse sammen efter sommer
Kategori: Venner
K\u00f8n: Pige
Alder: 16
Dato: 2017-07-05T20:41:55.000Z

Sp\u00f8rgsm\u00e5l:
Min veninde er ude at rejse i 2 uger. Jeg er bange for vi mindste kontant. Har prøvet at skrive til hende at jeg er bange for det men fordi hun ikke er den der hjælpsomme person bliver der ik ændre på hvor bange for er for at miste den. Vi skal ikke gå i klasse sammen næste år og derfor er jeg virkelig bange for st miste den med hende. Jeg skal på efterskole næste år ved godt jeg får mange nye venner næste år men ændre selvfølgelig ik på at jeg ik kan blive bange i sommerferien

Svar:
Det er aldrig rart at være bange for at miste kontakten til sin bedste veninde. Og ved du hvad? Det er helt reelt, at du er bange, når hun er din bedste veninde. Hun betyder jo meget for dig.



Godt at du har fortalt, at du er bange



Jeg vil starte med at rose dig for, at du har prøvet at skrive til hende, at du er bange for at miste kontakten. Det er nemlig rigtig vigtigt at fortælle det, der fylder hos en selv. Det kan jo være, at hun ikke selv havde tænkt i de baner. Jeg bliver dog nysgerrig på, hvad hun mon svarede til det? Netop når du nævner, at hun ikke er en særlig hjælpsom person.



Jeg kommer også til at tænke på, om det oftest er dig, der holder jeres kontakt ved lige? Og hvis det er, hvad mener du så om det? Er det fint nok for dig? Tænk over det.



Kig i tidligere brevkassesvar



Faktisk er der en, der har skrevet ind med den stort set samme problemstilling, som du skriver om her. Det er en ung, som er bange for at miste kontakten med sin veninde, når de ikke skal gå i samme klasse. Jeg tænker, at du kan bruge en del af det. Især det råd der hedder, at du skal tale med nogen om det. Det er nemlig vigtigt, at du deler dine tanker med nogen.



På den måde kan du få gode råd og idéer fra andre, du kender. Måske har de endda prøvet at være i samme båd som dig. Og så vil du heller ikke stå alene med dine tanker. Der vil altid være en, der kender til din situation, som du kan snakke med og få luft for dine tanker. Du kan for eksempel snakke med dine forældre eller nogle af dine andre veninder.



Hvis du synes det kan være lidt svært, det med at snakke med dem omkring dig om, hvordan du har det. så kan du tjekke de her to artikler ud: Guide til at tale med forældre om svære ting og Sådan snakker du med din ven, om svære ting.



Jeg håber, at du kan bruge mit svar til at finde ud af, hvad du kan gøre med dig og hende.
Han kommenterer på ting, som om han kan lide mig
Kategori: Forelskelse
K\u00f8n: Pige
Alder: 14
Dato: 2017-07-11T19:25:16.000Z

Sp\u00f8rgsm\u00e5l:
Jeg har længe kunnet lide den her dreng. Men jeg ved ikke om han gengælder følelserne. Det startede med at vi kom i klasse sammen og så gik der nogle rygter om at han kunne lide min veninde. Men efter et stykke tid blev han sur når det blev nævnt. Efter begyndte han at joke med at blive gift osv... når jeg spørger ham om det siger han det bare er for sjov. Så for en måned siden begyndte han at kommentere hvad jeg gør og siger, som om ham kan lide mig fx; årh du er så ærlig.


Så begyndte han for 2 uger siden at støde ind i mig med vilje og vi har hele tiden været gode venner. Så sidste skoledag stod jeg og krammede mine veninder farvel. Han kommer så hen og siger at han venter på sit kram. Jeg giver ham så sit kram, og mit i det skal han til st sige noget, men siger så at han skriver det til mig. Han afslutter så krammer med at tage mig på røven!! Han er ok kold over telefonen. Men han har fortalt mig en hemmelig hed og skrevet til mig om et rygte, som ikke var sandt, som han ikke ville have jeg skulle tro på.


Jeg ved ikke om han kan lide mig??

Svar:
Jeg kan godt forstå, at du er forvirret med ham fyren. Især når han giver dig lidt blandede signaler.


Kan han lide dig?
Det er svært at svare på, om han kan lide dig. Han giver jo, som du skriver, lidt blandede signaler. Har du kigget vores artikel om 15 tegn på forelskelse igennem? Måske kan den give dig en lille idé om, om han kan lide dig og gøre dig mere klar på, hvad hans signaler kan betyde.


Tag fat i ham
Jeg synes, du skal prøve at tage fat i ham og snakke med ham. Se om du ikke kan lære ham bedre at kende. Og læg mærke til, om han viser tegn på, at han kan lide dig. Du kan også spørge ham, hvad mener med, at du ikke skal tro på det rygte om ham? Eller hvad den hånd på røven betød for ham? Du bliver kun klogere på ham, hvis du tør at spørge ham, om de ting du er i tvivl om.


Snak med dine veninder
Jeg kommer til at tænke på, om du har snakket med dine veninder om det her? Hvis ikke, tænker jeg, at det er et virkelig godt emne at snakke med veninder om. Du kan få lov til at fortælle dem, hvor forvirret du er. Hvad han gør og ikke gør. Det kan være, at de har været i samme situation. Måske har de nogle gode råd til, hvad du kan gøre? Eller idéer om, hvad det betyder, når han gør, som han gør? Prøv at høre dem ad.


Jeg håber, at du har fået lidt idéer til, hvad du kan gøre i din situation. Held og lykke med kærligheden.
Hvis jeg ikke får set min bedste veninde snart, ses vi ikke i 5 uger
Kategori: Venner
K\u00f8n: Dreng
Alder: 16
Dato: 2017-07-17T09:06:43.000Z

Sp\u00f8rgsm\u00e5l:
Jeg har en bedsteveninde og vi fik ferie for 3 uger siden. Den første uge i ferien var vi ik sammen og så skulle hun på ferie i 2 uger. Nu er hun lige kommet hjem og skal på ferie om 5 dage igen. Hun siger hun skal noget de fleste dage op til og hun ved ik helt hvornår hun kan være sammen. Hvis vi ik kommer til at være sammen inden de her 5 dage så ser vi ik hinanden i 5 uger i alt. Siger til hende jeg savner hende og gerne vil se hende men hun virker ik så ivrig for at se mig, gør mig rigtig ked af det. Hvad kan jeg gøre ?

Svar:
Jeg kan godt forstå, at du savner din bedste veninde. Hvis I er vant til at ses tit, er 5 uger bestemt en del ikke at ses. Og det er da ikke fedt.


Godt, at du har skrevet til hende
Jeg vil lige starte med at sige, at det er rigtig godt, at du har skrevet til hende, at du savner hende og gerne vil se hende. Så fik du gjort det tydeligt for hende, at du gerne vil ses med hende. Hvad skrev hun til det? Du skriver nemlig, at hun ikke virkede så ivrig for at se dig. Og det kan jeg bestemt godt forstå, gjorde dig ked af det.


Fortæl hende, hvad du føler
Jeg kommer til at tænke på noget: Har du skrevet til hende, at du får fornemmelsen af, at hun ikke er så ivrig for at se dig, og at det gør dig ked af det? Hvis ikke du har det, synes jeg, at du skal gøre det. Det kan være, at hun ikke tænker over, at det gør dig ked af det, at hun ikke kan ses. Jeg kunne godt forestille mig, at hun tænker rigtig meget på den næste ferie, hun skal på lige om lidt. Og så er det ikke sikkert, at man lige tænker over, hvad ens bedste ven tænker og føler, når man gør bestemte ting. Derfor skal man sommetider gøres opmærksom på det.


Måske har hun bare ikke tid?
5 uger kan helt sikkert være lang tid ikke at ses, når man ikke er vant til det. Men jeg tror på, at jeres forhold nok skal være ligeså fint, når I ses igen efter de 5 uger. Det kan jo være, at hun bare ikke har tid og ikke kan få set dig inden, hun skal afsted igen. Så det, at hun ikke er så ivrig, kan bare betyde, at hendes dage er booket op til randen. Det kan altså sagtens være, at det ikke har noget som helst med dig at gøre.


Spørg dine venner
Hvis du ikke allerede har vendt din situation med en af dine venner, synes jeg, at du skal gøre det. Jeg er sikker på, at de kan fortælle dig, om hvad de ville gøre. Eller måske har de prøvet noget lignende, som de kan fortælle om? Så tag fat i dem og hør, hvad de har af gode idéer og råd til dig.


Jeg håber, at du får skrevet til hende. Og at I får fundet ud af noget.
Han er rigtig sød, men han er yngre end mig
Kategori: Kærlighed og sex
K\u00f8n: Pige
Alder: 16
Dato: 2017-08-07T10:41:54.000Z

Sp\u00f8rgsm\u00e5l:
Jeg er en pige på 16
Der er den her dreng som er 1 år næsten 2 år yngre end mig, jeg synes han er rigtig sød og god at snakke med, men jeg synes ik han er så pæn og så er vi familie venner. Føler lidt at der er en lille bitte smule imellem os men meget mest på venne plan, men ville synes det var pinligt at komme sammen med ham hvis det blev til mere og så ville det også være underligt fordi han er yngre end mig... hvad skal jeg gøre og tænke

Svar:
Jeg kan godt forstå, at det kan være lidt forvirrende med ham drengen. Og at du ikke helt ved, hvad du skal gøre eller tænke.


I kan godt fortsætte som venner
Du skriver, at han er rigtig sød, men at det ville være pinligt og underligt, hvis I skulle komme sammen. Jeg kommer til at tænke på, om I så ikke bare kan være det, I er nu? Rigtig gode venner, som snakker godt med hinanden og har det godt sammen? Det virker nemlig, som om du er rigtig glad for det, I har nu. Så hvorfor ændre noget, hvis man ikke behøver det?


Bliv kun kærester, hvis du har lyst
Det lyder lidt på dig, som om du i fremtiden ikke kunne forestille dig at komme sammen med ham. Det synes jeg heller ikke, at du skal, hvis du ikke har lyst. Så kan det bare ende med, at hverken du eller ham synes, at det er særlig fedt. Og det gør jo ikke godt for noget. Man skal kun komme sammen med en person, hvis man kan mærke, at man ikke kan lade være. Men derfor tænker jeg, at I sagtens kan være de gode venner, I er nu og få en masse godt ud af det. Situationen kan selvfølgelig godt ændre sig i fremtiden. Og så kan du jo se på, hvad du vil til den tid.


Snak med dine veninder
Har du snakket med dine veninder om det her? Hvis ikke du har, synes jeg, at du skal gøre det. Det bliver nemmere for dig at vide, hvad du skal gøre og tænke, hvis du får nogle forskellige idéer fra forskellige personer. Så prøv at høre dine veninder ad, hvad de tænker, og hvad de ville have gjort i din situation.


Jeg håber, at du snart finder ud af, hvad du skal gøre.
Jeg er flov over mine strækmærker på mine inderlår
Kategori: Selvværd
K\u00f8n: Dreng
Alder: 16
Dato: 2017-08-07T11:00:40.000Z

Sp\u00f8rgsm\u00e5l:
Jeg skal på efterskole om 1 uge og jeg har strækmærke på mine inderlår, synes det er pinligt at vise og synes det er træls jeg ik kan gå i shorts på noget tidspunkt næste år pga jeg jeg det på mine lår. Kan i give mig nogle råd?

Svar:
Jeg kan godt forstå, at det fylder meget for dig, at du har strækmærker på inderlårene. Det kan nemlig være ret svært at tænke pyt om noget på sin egen krop.


Slut fred med strækmærkerne
Du spørger om råd til, hvad du kan gøre, når du skal på efterskole. Hverken vi eller du kan gøre til eller fra i forhold til dine strækmærker. Så det bedste du kan gøre er at slutte fred med dem. Derfor er mit første råd til dig, at du læser vores artikel om at slutte fred med sit udseende. Det kunne nemlig godt lyde til, at du kunne bruge nogle af de tips derfra. Der er mange, der har strækmærker. Og af mange forskellige grunde. Og det er helt okay. De er en del af dig og fortæller en historie. Det må de godt.


Du tænker mest på det selv
Det lyder rigtig dejligt, at du skal på efterskole lige om lidt. Der venter dig en masse gode oplevelse og en masse nye mennesker, du kan lære at kende. Og de vil sikkert blæse på, om du har strækmærker på lårene. Ofte er vi mennesker mest kritiske over for os selv. Vi tænker en masse om os selv, som andre ikke tænker over. Og det vil også gælde dine strækmærker. Så jeg håber virkelig, at du får mod til at tage shorts på i løbet af efterskoleåret.


Del dine tanker med nogen
Jeg kommer til at tænke på, om du har delt dine tanker med nogen? Hvis du ikke har, er mit bedste råd, at du gør det. Det kan nemlig være hårdt at gå alene med de tanker, du gør. Måske har du en i tankerne, du kan snakke med? Det kan være, personen kan give dig råd  men også bare snakke det ud med dig, så du får lettet dit hoved lidt.


Jeg håber, at mit svar har kunnet hjælpe dig til, hvad du kan gøre. Jeg håber, du får sluttet fred med dine strækmærker og kommer til at gå i shorts. Det ville være sejt!
Hun siger, hun vil mig, men hun skriver aldrig til mig
Kategori: Kærlighed og sex
K\u00f8n: Dreng
Alder: 20
Dato: 2017-08-17T15:42:01.000Z

Sp\u00f8rgsm\u00e5l:
Jeg står i det dilemma, at jeg rigtig godt kan lide den her pige. Hun siger hun kan lide mig og vil gerne være sammen med mig. Men mange af de ting hun gør, for mig til at tro at det ikke passer. F.x Vil hun gerne være sammen med mig, men hun skriver aldrig til mig eller spørger om jeg kan være sammen....
Så jeg ved ikke helt hvad jeg skal gøre :/

Svar:
Det må ikke være særlig sjovt, at du ikke føler, at hun handler på det, hun siger. Især når du er så glad for hende.


Dejligt at du har mødt en sød pige
Jeg er glad for, at du har mødt en, du er virkelig vild med. Og jeg synes bestemt også, at det er dejligt, at hun fortæller dig, at hun også kan lide dig.


Fortæl hende, hvad du tænker
Du skriver, at hun gør mange ting, der taler imod, at hun kan lide dig. Har du nævnt for hende, at det er sådan, du føler det? Det er nemlig ikke altid, at vi er opmærksomme på, hvad andre tænker om vores adfærd. Det kan sagtens være tilfældet med hende også. Derfor tænker jeg, at dit første skridt er at få snakket med hende. Fortæl hende, at du kan være i tvivl, om hun mener det, hun siger. Hvis det er for svært at sige til hende direkte, kan du skrive til hende. Så kan du i ro og mag bruge tid på at formulere lige præcis det, du gerne vil.


Måske kan du bruge nogle af tipsene i vores artikel om at tale om svære ting med en ven, når du skal tale med hende pigen.


Tal med dine kammerater
Har du snakket med dine kammerater om det? Hvis ikke, synes jeg helt klart, at du skal gøre det. De har måske nogle gode idéer eller råd til, hvad du kan gøre i din situation. Måske har de endda oplevet noget lignende, som du kan lære af? Du kan i hvert fald sagtens give det et skud.


Jeg håber, du får snakket med hende, og at I får fundet ud af det sammen.
Jeg ses ikke meget med min ven mere. Mon han overhovedet gider mig?
Kategori: Venner
K\u00f8n: Pige
Alder: 15
Dato: 2017-09-19T09:25:27.000Z

Sp\u00f8rgsm\u00e5l:
Jeg har før skrevet ind og jeg vil gerne sige tak for hjælpen.


De sidste to år har jeg været venner med den her fyr. Vi endte med at blive ret gode venner og hang altid ud i timerne, hvilket altid var virkelig dejligt. I frikvarterende var han sammen med hans venner, og jeg med mine, da vi ikke har de samme venner. Her efter sommerferien er vi kommet i hver vores klasse og har derfor ikke mulighed for at hænge ud i timerne mere. Vi snakker ikke så super meget mere og jeg er begyndt at tænkte tankerne om han overhovedet gider mig mere. Jeg savner virkelig at være sammen med ham, og er bange for at miste vores venskab, hvis det ikke allerede er tabt?

Svar:
Hvor er det dejligt at høre, at du kan bruge den hjælp, du får fra os. Det bliver vi meget glade for at høre. Og det er godt, at du bruger os igen, når der er noget, du går med.


Dejligt, at du har fået en så god ven
Det lyder virkelig dejligt, at du har fundet dig en så god ven. Og også at I fandt en ret god måde at ses på. Derfor er det selvfølgelig heller ikke så sjovt, når det er blevet sværere, efter I er kommet i hver jeres klasse.


Få kontakt uden for skolen
Du skriver, at du og din ven ikke snakker super meget sammen mere, og at du er bange for at miste jeres venskab. Jeg kommer til at tænke på, hvor meget kontakt I har uden for skolen? Skriver I sammen eller bruger tid sammen efter skole? Hvis I har kontakt uden for skolen, kan det godt hjælpe lidt på følelsen af, at man er bange for at miste et venskab. Faktisk kan kontakt uden for skolen være med til at styrke jeres venskab.


Så hvis I ikke allerede har noget kontakt uden for skolen, synes jeg, du skal tage fat i ham og lave en aftale med ham efter skole en dag. Det ville han sikkert også blive glad for.


Er det rigtigt, at han ikke gider dig?
I dit brev fortæller du, at du er begyndt at tænke, om han overhovedet gider dig mere. Hvad får dig til at få de tanker? Er det noget, han gør eller siger? Eller er det bare dine tanker, der driller dig? Nogle gange kan vores hoved prøve at bilde os noget ind, som slet ikke har hold i virkeligheden. Prøv at lægge mærke til, om han gør eller siger noget, der taler imod, at han ikke gider dig mere. Smiler han måske stort, når han ser dig? Eller holder han jeres samtaler i gang? Eller måske noget helt tredje?


Hvad siger dine veninder?
Til sidst synes jeg faktisk, at du skal tage fat i dine veninder og snakke med dem om det. Måske har de prøvet noget lignende? Uanset er jeg sikker på, at de nok skal have nogle gode råd til dig. Så et vigtigt råd er at dele det med dine veninder og snakke din vens og din situation igennem med dem.


Jeg håber, at du får mod på at tage mere kontakt til ham, så I kan beholde jeres venskab.